《辰阳舟次蒋春岩观察绍宗 其九》
清代·黄本骥

篱边风味酒边身，澹泊襟怀磊落人。耐冷为传青女信，含羞疑遇紫姑神。

菊天岁月闲中适，槐国功名梦里真。敝褐不堪重抖擞，尚留京洛旧缁尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。